Lav et referat af nedenstående tekst:

Tekst:
Påskefrokosterne står for døren, solen skinner, og pengene sidder måske lidt løsere end sidste år. I hvert fald forventer de købmænd og varehuschefer, TV2/Nord har talt med, stort rykind i dagens løb. - I dag er helt klar årets største dag omsætningsmæssigt. Påsken ligger senere i år og vejret er bedre, siger varehuschef Kjeld Gabriel fra Løvbjerg i Brønderslev. Han oplever, at især grill-ting, er populære, fordi folk flytter påskefrokosten ud i det fri. Hos Kvickly i Bouet ved Nørresundby siger varehuschef Kristian Wolsing, at dagen i dag ligger i top tre, når det gælder omsætning. Kun 23.og 30. december handler vi mere. På grund af vejret forventer han bedre påskehandel i år end sidste år. Skal man ud at handle, og vil man undgå de værste køer, skal man måske overveje at lægge indkøbsturen til lige før lukketid. Her er der bedste plads i de store varehuse. Og så er der jo åbent igen i morgen mange steder.

Referat:
Onsdagen før påske er traditionelt en af årets helt store handelsdage, og det gode vejr betyder ekstra travlhed.

 